Banc Cymru

Mae Banc Cymru (Saesneg: Bank of Wales) yn adran fasnachol o Fanc yr Alban plc sy'n darparu cynnyrch cynilo drwy is-gwmnïau yswiriant bywyd.

 Hanes 
Sefydlwyd Banc Cymru gan Syr Julian Hodge ar 30 Hydref 1972.Hafina Clwyd, Rhywbeth Bob Dydd (Gwasg Carreg Gwalch, 2008), t.137 Roedd y cwmni yn darparu gwasanaethau bancio masnachol i gwmnïau bach a canolig yng Nghymru.
bawd|chwith

O'r dechrau roedd Sir Julian Hodge am enwi'r cwmni yn Banc Cymru ond yn dilyn gwrthwynebiad gan Gofrestr y Cwmnïau a Banc Lloegr oedd yn honni y gallai'r enw awgrymu banc canolog, penderfynwyd cyfaddawdu gyda'r enw Banc Masnachol Cymru (Saesneg: Commercial Bank of Wales). Yn y diwedd fe newidiwyd yr enw yn swyddogol i Banc Cymru (Bank of Wales) yn Rhagfyr 1986. Erbyn y flwyddyn 2000 roedd ganddo saith swyddfa ranbarthol ac asedau o dros £460 miliwn.

Cychwynnodd y banc mewn adeilad ar Heol Santes Fair, ond yn 1989 symudodd adeilad newydd sbon ar Ffordd y Brenin, gyferbyn a Chastell Caerdydd, a ddefnyddiwyd nes ymlaen gan Awdurdod Datblygu Cymru.

Fe gymrwyd y banc drosodd gan Banc yr Alban yn 1986 ac fe beidiodd masnachu o dan y brand Cymreig yn 2002. Yn 2009, fe wnaeth cadeirydd y Sefydliad Materion Cymreig,  Geraint Talfan Davies, ddatgan fod yr argyfwng bancio yn dangos fod angen adfywio'r brand.

Yn Rhagfyr 2014 cyhoeddodd Grŵp Bancio Lloyds ei fod am ail-sefydlu Banc Cymru fel darparwr cynilion.telegraph.co.uk; adalwyd 30 Hydref 2017.

 Gweler hefyd 
 Banc Julian Hodge
 Sir Alun Talfan Davies - cyn Gadeirydd
 Is-iarll Tonypandy - Cadeirydd 1985-1991 
 James Callaghan - cyn Brif Weinidog y Deyrnas Unedig ac un o gyfarwyddwyr anweithredol y Banc

 Cyfeiriadau 

 Dolenni allanol 
 Banc Cymru 
 Erthygl Wales Online
 Sefydliad Materion Cymreig 

Categori:Cwmnïau Cymru
Categori:Economi Cymru
Categori:Lloyds Banking Group
Categori:Sefydliadau 1971